Kabupaten Way Kanan
Kabupaten Way Kanan (Aksara Lampung: ) adolah kabupaten di provinsi Lampung, Indonesia nan marupokan salah satu pamekaran dari Lampung Utara. Kabupaten iko babatehan jo Provinsi Sumatera Selatan dan marupokan ciek kabupaten di Provinsi Lampung nan tajauh dari pusek pamarintahan provinsi (Kota Bandar Lampung). Kabupaten iko juo mandapek gala Negeri 1001 Curup atau Negeri 1001 Air Terjun dek banyaknyo destinasi wisata barupo sarasah.[5] Salain itu, kabupaten iko manjadi satu-satunyo kabupaten di Lampung nan mampunyoi labuahan udaro, nan banamo Palabuahan Udaro Gatot Soebroto.[6]
Sijarah[suntiang | suntiang sumber]
Mulonyo Way Kanan adolah ciek kawedanan nan ado di Kabupaten Lampung Utara basamo jo Kawedanan Kotabumi, Krui, sarato Menggala. Pado taun 1957, pamarintah pusek marencanakan 100.000 hektar tanah untuak kaparaluan transmigrasi di Kabupaten Lampung Utara. Namun tigo kawedanan lain manulak, sainggo Wedana Way Kanan pado maso itu, Ratu Pengadilan, maadokanpatamuan untuak mambahas itu. Dari hasia patamuan itu, Kawedanan Way Kanan manarimo tawaran dari pamarintah dan muncua pulo gagasan dari Hi. Ridwan Basyah, notulis patamuan, untuk manjadikan Way Kanan sabagai kabupaten tapisah.[7]
Pado taun 1971, gagasan untuak manjadikan Way Kanan sabagai kabupaten nan tagak surang muncua baliak inggo diadokan patamuan di Tanjung Agung, Bandar Lampung. Pado taun 1975, Nasrunsyah bagala Sutan Mangkubumi, di Bumi Agung, Bahuga, maadokan alek adat Bugawi jo maundang tokoh-tokoh adat (punyimbang) sawilayah Way Kanan. Pado alek itu diadokan pulo musyawarah untuk mambahas gagasan Kabupaten Way Kanan. Gagasan tasabuik sagiro disampaikan ka Pamarintah Daerah Tingkek II Kabupaten Lampung Utara jo Pamarintah Daerah Tingkek I Provinsi Lampung.[7]
Pado taun 1986, Pamarintah Pusek mambantuak Pambantu Bupati Lampung Utara Wilayah Blambangan Umpu jo Surat Keputusan Menteri Dalam Negeri, Nomor: 821.26-502 Tanggal 8 Juni 1985. Pambantu Bupati Kabupaten Lampung Utara Wilayah Blambangan Umpu tadiri ateh anam kecamatan, yaitu:[7]
- Kecamatan Blambangan Umpu, baibu kota Blambangan Umpu.
- Kecamatan Bahuga, baibu kota Mesir Ilir.
- Kecamatan Pakuan Ratu, baibu kota Pakuan Ratu.
- Kecamatan Baradatu, baibu kota Tiuh Balak.
- Kecamatan Banjit, baibu kota Banjit.
- Kecamatan Kasui, baibu kota Kasui.
Pado tanggal 4 Mei 1991 diadokan Musyawarah Besar di Gedung Sesat Puranti Gawi Blambangan Umpu untuak persiapan Way Kanan manjadi kabupaten. Way Kanan baru dilewakan manjadi kabupaten nan tagak surang 8 taun kamudian.[8][7]
Kabupaten Waykanan tagak manuruik Undang-Undang No.12 tahun 1999 tanggal 20 April 1999 tentang Pembentukan Kabupaten Dati II Way Kanan, Kabupaten Dati II Lampung Timur dan Kotamadya Metro. Lewa Kabupaten Way Kanan dilakukan pado tanggal 27 April 1999 ditandoi jo lewa Pejabat Bupati dek Menteri Dalam Negeri di Jakarta. Tanggal 27 April kudian ditatapkan sabagai ari jadi Kabupaten Way Kanan.[7]
Geografi[suntiang | suntiang sumber]
Sacaro geografis Kabupaten Way Kanan talatak pado 104'17 sampai 105'04 bujur timur dan 4'12 sampai 4'58 lintang selatan jo bateh - bateh wilayah sabagai barikuik:[1]
Bateh Wilayah[suntiang | suntiang sumber]
Pamarintahan[suntiang | suntiang sumber]
Daftar Bupati[suntiang | suntiang sumber]
Dewan Perwakilan[suntiang | suntiang sumber]
Barikuik iko adolah komposisi anggota DPRD Kabupaten Way Kanan dalam duo periode tarakhia.[11][12]
Kecamatan[suntiang | suntiang sumber]
Kabupaten Way Kanan tadiri dari 14 kecamatan, 6 kelurahan, dan 221 kampuang. Pado taun 2017, jumlah panduduaknyo mancapai 479.256 jiwa jo laweh wilayah 3.921,63 km² sarato sebaran panduduak 122 jiwa/km².[13][14]
Daftar kecamatan dan kelurahan di Kabupaten Way Kanan, adolah sabagai barikuik:
Panduduak[suntiang | suntiang sumber]
Manuruik Badan Pusat Statistik Kabupaten Way Kanan, panduduak di kabupaten iko diproyeksikan mancapai 473.575 jiwa di taun 2020 nan tadiri dari 242.874 jiwa panduduak laki-laki jo 230.701 jiwa panduduak padusi. Samantaro kapadatan panduduak di Kabupaten Way Kanan taun 2020 mancapai 122 jiwa/km2 jo kapadatan panduduak tatinggi talatak di Kecamatan Baradatu jo kapadatan mancapai 293 jiwa/km2 dan tarandah di Kecamatan Bahuga mancapai 57 jiwa/km2 .[1]
Agamo[suntiang | suntiang sumber]
Mayoritas panduduak Kabupaten Way Kanan maanuik agamo Islam nan mancapai 96,25%. Samantaro agamo-agamo lain nan dianuik di kabupaten iko antaro lain Kristen 0,72%, Katolik 1,19%, Hindu 1,78%, jo Buddha 0,05%.[1]
Etnis[suntiang | suntiang sumber]
Panduduak Kabupaten Way Kanan barasa dari baragam etnis. Etnis asalinyo adolah Urang Way Kanan, nan marupokan salah satu suku dari Etnis Lampung nan mamakai adat Pepadun sarato mamakai bahaso Lampung Api.[15] Urang Way Kanan marupokan panganuik agamo Islam.[16] Etnis asali Sumatera bagian selatan lain nan ado di Way Kanan antaro lain urang Ogan, Semendo, jo Komering.[17]
Etnis pandatang nan rami di Way Kanan adolah urang Jao, Sunda, jo Bali. Katigo etnis tasabuik taseba di Way Kanan mulonyo dek program transmigrasi.[18]
Urang Jao tibo di Way Kanan mulonyo dek transmigrasi lokal dari Lampung Selatan nan alah rami dek transmigran.[18] Dalam kasahariannyo, urang Jao mangecek jo bahaso Jao. Agamo nan dianuik urang Jao mayoritas adolah Islam jo sabagian maanuik agamo Protestan jo Katolik.[19]
Urang Bali mulai rami di Way Kanan dek ado bancano Gunuang Agung, Karangasem, Bali, malatuih pado taun 1963. Panduduak Bali nan tadampak, utamonyo nan barasa dari Karangasam, diagiah tawaran untuak ikuik program transmigrasi. Urang-urang Bali nan ikuik dipindahkan kudian mauni tigo desa di Kecamatan Banjit.[20] Dek populasinyo nan samakin bakambang, urang Bali mulai taseba ka daerah lainnyo di Way Kanan, cando ka Kecamatan Kasui jo Pakuan Ratu. Dalam kasahariannyo, urang Bali dapek iduik harmonis jo etnis asali sarato tatap manjalankan adat Bali, babahaso Bali, jo maanuik agamo Hindu.[21][22][19]
Wisata[suntiang | suntiang sumber]
Kabupaten Way Kanan tanamo sabagai tampek tujuan wisata alam, utamonyo sarasah. Ado banyak sarasah nan taseba di Way Kanan sainggo kabupaten ko mandapek gala Negeri 1001 Curup atau Negeri 1001 Air Terjun. Tampek-tampek wisata alam nan taseba di Way Kanan antaro lain:[23][24]
- Batang Aia Way Besay
- Sarasah Kereta
- Sarasah Putri Malu
- Sarasah Bukit Duduk
- Objek Wisata Aia Angek Serasan
- Sarasah Gangsa
- Sarasah Susukan atau Cangkah
- Sarasah Ranggal
- Sarasah Semarang
- Sarasah Kinciran
- Sarasah Anggal
- Sarasah Pinang Indah
Rujuakan[suntiang | suntiang sumber]
- ↑ a b c d "Badan Pusat Statistik Kabupaten Way Kanan". waykanankab.bps.go.id. Diakses tanggal 2021-07-30.
- ↑ "Rincian Alokasi Transfer ke Daerah dan Dana Desa Provinsi/Kabupaten/Kota Dalam APBN T.A. 2018" (PDF).
- ↑ a b "APBD 2018 ringkasan update 20 Agustus 2018". 2018-08-20. Diakses tanggal 2018-11-04.
- ↑ https://ipm.bps.go.id/data/provinsi/metode/baru/1800
- ↑ Maarif, Nurcholis. "Dana Desa Bangkitan Wisata Desa di Kabupaten Way Kanan". detiknews (dalam bahasa Indonesia). Diakses tanggal 2021-07-29.
- ↑ antaranews.com (2019-04-06). "Menhub resmikan operasional Bandara komersial Gatot Subroto Waykanan". Antara News. Diakses tanggal 2021-07-29.
- ↑ a b c d e Kanan, Diskominfo Way. "Halaman - Sejarah". Pemerintah Kabupaten Waykanan (dalam bahasa Indonesia). Diakses tanggal 2021-07-29.
- ↑ http://www.kemendagri.go.id/pages/profil-daerah/kabupaten/id/18/name/lampung/detail/1808/way-kanan
- ↑ Albar Hasan Tanjung Penjabat Bupati Waykanan Lampung, diakses 29 Desember 2020.
- ↑ Jelang Pilkada, Mulyadi Irsan Ditunjuk Sebagai Pjs Bupati Waykanan, diakses 29 Desember 2020.
- ↑ Perolehan Kursi DPRD Way Kanan 2014-2019
- ↑ Perolehan Kursi DPRD Way Kanan 2019-2024
- ↑ "Peraturan Menteri Dalam Negeri Nomor 137 Tahun 2017 tentang Kode dan Data Wilayah Administrasi Pemerintahan". Kementerian Dalam Negeri Republik Indonesia. Diarsipkan dari versi asli tanggal 29 Desember 2018. Diakses tanggal 3 Oktober 2019.
- ↑ "Peraturan Menteri Dalam Negeri Nomor 72 Tahun 2019 tentang Perubahan atas Permendagri nomor 137 Tahun 2017 tentang Kode dan Data Wilayah Administrasi Pemerintahan". Kementerian Dalam Negeri Republik Indonesia. Diarsipkan dari versi asli (PDF) tanggal 25 Oktober 2019. Diakses tanggal 15 Januari 2020.
- ↑ Ariyani, Farida; Yufrizal, Hery; Agustina, Eka Sofia; Mustofa, Ali (2015) (dalam bahaso en). KONSEPSI PIIL PESENGGIRI MENURUT MASYARAKAT ADAT LAMPUNG WAYKANAN DI KABUPATEN WAYKANAN. Bandar Lampung: Aura Printing & Publishing. ISBN 978-602-1297-66-7. http://repository.lppm.unila.ac.id/660/.
- ↑ Ariska, Iis (2018-05-07). "PERAN DAI DALAM PEMBINAAN TOLERANSI KERUKUNAN ANTAR UMMAT BERAGAMA DI DESA BUKIT BATU KECAMATAN KASUI KABUPATEN WAY KANAN" (dalam bahasa Inggris). Diakses tanggal 2021-07-30.
- ↑ Nurdin, Bartoven Vivit; Asnani, Asnani; Zakaria, Wan Abbas (2020-09). "Mesir Ilir Marga Buay Bahuga : Sebuah Etnografi". repository.lppm.unila.ac.id (dalam bahasa Inggris). Diakses tanggal 2021-07-30.
- ↑ a b Khoiriyah, Febriana; Fahri, Ardian; Bramantio, Bimo; Sumargono, Sumargono (2019-07-19). "Sejarah Toponimi Daerah Transmigrasi Provinsi Lampung Melalui Tuturan Tradisi Lisan". AGASTYA: JURNAL SEJARAH DAN PEMBELAJARANNYA (dalam bahasa Indonesia). 9 (2): 221–240. doi:10.25273/ajsp.v9i2.4419. ISSN 2502-2857.
- ↑ a b KOMANG SWASTA, 1416011053 (2018-04-23). "FAKTOR-FAKTOR YANG MEMPENGARUHI HARMONISASI PERDAMAIAN ANTARETNIS (Studi Pada Masyarakat Desa Negara Ratu, Kecamatan Pakuan Ratu, Kabupaten Way Kanan, Lampung)". digilib.unila.ac.id. Diakses tanggal 2021-07-30.
- ↑ MAULIA, TIKA FRASTIKA, Alfitri Alfitri, and Dyah Hapsari. PROSES INTERAKSI MASYARAKAT HINDU-BALI DENGAN MASYARAKAT LOKAL DESA BALI SADHAR KECAMATAN BANJIT KABUPATEN WAY KANAN PROVINSI LAMPUNG. Diss. Sriwijaya University, 2020.
- ↑ Arifin, Zainal (2020-07-08). "Kami Bali-Lampung: Politik Identitas Etnik Bali Migran dalam Masyarakat Multikultural Way Kanan, Lampung". Jurnal Pemikiran Sosiologi (dalam bahasa Indonesia). 7 (1): 47–62. doi:10.22146/jps.v7i1.57675. ISSN 2502-2059.
- ↑ SANTOSO, RUDI (2017-08-16). "POLA KOMUNIKASI ANTARBUDAYA ETNIS LAMPUNG DAN BALI DALAM MEMELIHARA KERUKUNAN HIDUP BERMASYARAKAT DI DESA BUKIT BATU KECAMATAN KASUI KABUPATEN WAY KANAN" (dalam bahasa Inggris). Diakses tanggal 2021-07-30.
- ↑ Setiawan, Wawan (2021-07-15). "15 Tempat Wisata di Way Kanan yang Menarik". Lampung.co (dalam bahasa Indonesia). Diakses tanggal 2021-07-30.
- ↑ Sari, Rena Mukti; Zulkarnain, Zulkarnain; Miswar, Dedy (2018-08-21). "Pemetaan Potensi Objek Wisata Alam di Kabupaten Way Kanan Tahun 2017". JPG (Jurnal Penelitian Geografi) (dalam bahasa Inggris). 6 (6). ISSN 2302-0032.
min_Latn min_Latn min_Latn min_Latn min_Latn min_Latn ban_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn bjn_Latn min_Latn bjn_Latn min_Latn slv_Latn bjn_Latn min_Latn min_Latn min_Latn ind_Latn min_Latn min_Latn min_Latn ind_Latn min_Latn min_Latn min_Latn ind_Latn ind_Latn ind_Latn min_Latn ind_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn